கேள்வி: ஓடிலியா மாசுகரெங்காசு என்பது என்ன?
பதில்: ஓடிலியா மாசுகரெங்காசு (''Otilia Mascarenhas'') இந்தியாவைச் சேர்ந்த ஒரு வளைதடிப்பந்தாட்ட வீராங்கனையாவார். 1960 ஆம் ஆண்டுகளில் இந்திய மகளிர் வளைதடிப்பந்தாட்ட அணியின் முன்னாள் உறுப்பினராகவும் தலைவியாகவும் இருந்தார். கோவா மாநிலத்தைச் சேர்ந்த இவர் 1973 ஆம் ஆண்டில் அருச்சுனா விருது பெற்றார். எலும்பியல் அறுவை சிகிச்சை நிபுணரான இவர் விளையாட்டு மருத்துவத்திலும் நிபுணராகத் திகழ்ந்தார். தற்பொழுது செருமனி நாட்டின் கொலோன் நகரத்தில் வசிக்கிறார்.